
JUDETUL VRANCEA
CONSILIUL LOCAL
AL MUNICIPIULUI FOCSANI


 HOTĂRÂRE
        Pentru,  modificarea anexei nr. 2 la Hotărârea Consiliului Local al Municipiului
                     Focşani  nr. 106/2017 privind aprobarea organigramei, statului de funcţii 
                     şi  numărului de personal pentru Primăria Municipiului Focşani, cu 
                     modificările şi completările ulterioare

Consiliul Local al Municipiului Focşani, judeţul Vrancea, întrunit în şedinţa ordinară;
           - văzând proiectul de hotărâre iniţiat de Primarul Municipiului Focşani, raportul Direcţiei economice – Serviciul resurse umane, managementul calităţii înregistrat la nr. 44094/22.06.2017 prin care se propune,  modificarea anexei nr. 2 la Hotărârea Consiliului Local al Municipiului Focşani nr. 106/2017 privind aprobarea organigramei, statului de funcţii şi  numărului de personal pentru Primăria Municipiului Focşani, cu modificările şi completările ulterioare, precum și avizul favorabil al Comisiei de buget si administrație publică;
-văzând adresa Serviciului investiţii nr.39086/31.05.2017 şi rapoartele finale ale concursurilor nr. 40416/09.06.2017, nr. 40418/09.06.2017, nr. 40419/09.06.2017, nr. 40421.09.06.2017, nr. 40422/09.06.2017 şi raportul de evaluare a perioadei de stagiu a funcţionarului public debutant nr.43955/22.06.2017;
           - în temeiul art. 61 şi  art.64 din Legea nr. 188/1999 privind Statutul funcţionarilor publici, republicată în anul 2007, cu modificările şi completările ulterioare, art.101 alin.(1) şi art. 121, alin. (1), lit. “a” şi alin. (2), lit. “a” şi art. 125, alin. (1) din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;
- în conformitate cu prevederile Legii – cadru   nr. 284/2010 privind salarizarea unitară a personalului plătit din fondurile publice, cu modificările şi completările ulterioare şi Ordonanţei de Urgenţă a Guvernului  nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, cu modificările şi completarile ulterioare;
        -  în baza art. 36 alin. (2) lit. „a” şi  alin. (3) lit.”b” şi în temeiul art. 45 alin. (1) din Legea nr. 215/2001  privind  administraţia publică locală, republicată în anul 2007, cu modificările şi completările ulterioare;   

HOTĂRĂŞTE:

         Art. 1. Modificarea anexei nr. 2 la Hotărârea Consiliului Local al Municipiului Focşani  nr. 106/2017 privind aprobarea organigramei, statului de funcţii şi  numărului de personal pentru Primăria Municipiului Focşani, cu modificările şi completările ulterioare, după cum urmează:

-2-

- transformarea postului  de inspector clasa I grad profesional  debutant, studii superioare, care figurează la Serviciul impozite şi taxe locale-Biroul urmărire încasare şi executare silită la numărul curent 60, în post de inspector clasa I gradul profesional asistent, studii superioare;
- transformarea postului vacant de inspector clasa I grad profesional  debutant, studii superioare, care figurează la Serviciul investiţii la numărul curent 108, în post de inspector clasa I gradul profesional asistent, studii superioare;
- transformarea postului de inspector clasa I gradul profesional principal, care figurează la Biroul achiziţii la numărul curent 112, în post de inspector clasa I gradul profesional superior;
- transformarea postului de inspector clasa I gradul profesional principal, care figurează la Biroul relaţii publice la numărul curent 119, în post de inspector clasa I gradul profesional superior;
- transformarea postului de inspector clasa I gradul profesional asistent, care figurează la Serviciul urbanism – Direcţia de urbanism şi autorizări, la numărul curent 131, în post de inspector clasa I gradul profesional principal;
- transformarea postului de inspector  clasa I gradul profesional principal, care figurează la Serviciul administrarea patrimoniului – Direcţia de urbanism şi autorizări  la numărul curent 148, în post de inspector  clasa I gradul profesional superior;
- transformarea postului de inspector clasa I gradul profesional principal, care figurează la Compartiment control asociaţii de proprietari – Serviciul corp de control al primarului  la numărul curent 162, în post de inspector clasa I gradul profesional superior.
          Art.  2.  Prezenta   hotărâre   va    fi  comunicată  de  către   Serviciul  administraţie publică locală, agricultură,  compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, Direcţia economică şi Serviciul  resurse umane, managementul calităţii.


        PREŞEDINTE DE ŞEDINŢĂ,
                   Nedelcu Mihai


                                                                                                    Contrasemnează,
                                                                            SECRETARUL MUNICIPIULUI FOCŞANI
                                                                                                Corhană Eduard Marian

